আভার ভাষা

আভার (নিজস্ব-পদবী হচ্ছে Магӏарул мацӏ Maⱨarul maⱬ [maʕarul mat͡sʼ] "পাহাড়ের ভাষা" বা Авар мацӏ Avar maⱬ [awar mat͡sʼ] "আভার ভাষা") হল উত্তর-পূর্ব ককেশীয় পরিবারের আভার-আন্দিক গোষ্ঠীর অন্তর্গত একটি ভাষা, যা আভারিক নামেও পরিচিত। মূলত, রাশিয়ান ককেশাস প্রজাতন্ত্রী ড্যাগেস্টানের পশ্চিম ও দক্ষিণে এবং উত্তর-পশ্চিম আজারবাইজানের জাকাতালা ও বালাকেন অঞ্চলের অধিবাসীরা এই ভাষায় কথা বলে। রাশিয়ার অন্যান্য অঞ্চলে কিছু আভার্স বসবাস করে। রাশিয়ান প্রজাতন্ত্রী চেচনিয়া এবং কাল্মিকিয়া; জর্জিয়া, কাজাখস্তান, ইউক্রেন, জর্দান, এবং তুরস্কের মার্মারা সাগর অঞ্চলেও এই ভাষাভাষী ছোট সম্প্রদায় রয়েছে। এটি বিশ্বব্যাপী প্রায় ৭৬২,০০০ মানুষের ভাষা। ইউনেস্কো আভারকে ঝুকিপূর্ণ ভাষা হিসেবে চিহ্নিত করেছে। ড্যাগেস্টানের ছয়টি সাহিত্যিক ভাষার মধ্যে এটি একটি। আভারদের নিজেদের মধ্যে যোগাযোগের পাশাপাশি অন্যান্য বিভিন্ন জাতিগোষ্ঠীর মধ্যে যোগাযোগের ভাষা হিসেবে এটি ব্যবহৃত হয়। আভার ভাষার প্রধান চারটি উপভাষা দল রয়েছে। এগুলো হল - খুনযাখ, গিডাতাল-আন্দালল-কারাখ, অন্তসুখ, ও চরোদা। এদের প্রত্যেকটির একাধিক উপশাখা রয়েছে। আভার কর্তৃ-কর্ম-ক্রিয়া ক্রম দ্বারা সংযুক্ত ভাষা। স্থানগত ক্রিয়াবিশেষণের বিশেষ্য শ্রেণীতে পরিবর্তন ঘটানো ছাড়া, ক্রিয়াবিশেষণ পরিবর্তিত হয় না: উদাহরণস্বরূপ /ʒani-b/ এর /b/ হচ্ছে "ভিতরে" এবং /t͡se-b-e/ হচ্ছে "সামনে"। এছাড়াও স্থানগত ক্রিয়াবিশেষণ অধিকরণ, এ্যালেটিভ, এবং অপাদান এর রুপের মধ্যে প্রত্যয়সূচক পার্থক্য সৃষ্টি করে। যেমন /ʒani-b/ হচ্ছে "ভিতরে", /ʒani-b-e/ হচ্ছে "ভিতরের দিকে" এবং /ʒani-sa/ হচ্ছে "ভিতর থেকে"। /-go/ হলো অপ্রাপ্ত বিশেষণ দ্বারা গৃহীত একটি জোরাল প্রত্যয়। তালিকায় দৈর্ঘ চিহ্ন ⟨ː⟩ বরাবর স্বতন্ত্র প্রতিলিপির তুলনামূলক বিশ্লেষণ করা হয়েছে। দৈর্ঘ্য এবং স্পষ্টভাবে উচ্চারণ করার দৃঢ়তা এই স্বাতন্ত্রতার অংশ, তাই তাদেরকে অঘোষ ও ঘোষ আকারে বিশ্লেষণ করা হয়েছে।[তথ্যসূত্র প্রয়োজন] কাঠামোর ঊষ্ম অংশে অঘোষ এফ্রিকেট দীর্ঘ হয়, যেমন জাপানী এবং ইতালীয় ভাষার [tːs] (tts) এর মতো [tsː] (tss) যুগ্ম এফ্রিকেটের অনুসর্গ নয়। লভার (১৯৯৪) e.g. t͡ɬː কে /t͡ɬɬ/ (/tɬɬ/) এর দ্বি-অংশ এফ্রিকেট–ঊষ্ম ক্রম হিসেবে বিশ্লেষণ করেন। আভার ভাষায় পাঁটটি স্বরবর্ণ আছে। এগুলো হলো-/a, e, i, o, u/. ১৫ শতাব্দী থেকে আভার ভাষা পূরাতন জর্জিয়ার বর্ণমালায় লিখা হচ্ছে। ১৭ শতক থেকে পরবর্তী সময়ে এটি আরবি লিপিতে লিখা হচ্ছে যা আজম নামে পরিচিত। ১৯২৮ সালে সোভিয়েত ভাষা পুনর্বিন্যাস নীতিমালার অংশ হিসেবে আজমকে একটি ল্যাটিন বর্ণমালা দ্বারা প্রতিস্থাপিত করা হয়, যা আবার ১৯৩৮ সালে বর্তমান সিরিলীয় লিপি দ্বারা প্রতিস্থাপিত হয়। মূলত, এটি রাশিয়ান বর্ণমালা যার সাথে একটি অতিরিক্ত বর্ণ "পালচকা" (লাঠি, Ӏ) যুক্ত হয়েছে। যেহেতু বর্ণটি সাধারণ কি বোর্ড লে আউটের মাধ্যমে লেখা যায় না, তাই এটি প্রায়শই বড় হাতের ল্যাটিন অক্ষর I, ছোট হাাতের ল্যাটিন অক্ষর l অথবা ১ সংখ্যার মাধ্যমে প্রতিস্থাপিত করা হয়। আভার ভাষা সাধারণত সিরিলীয় লিপিতে লেখা হয়। বর্ণমালার অক্ষরগুলোকে ( আন্তর্জাতিক ধ্বনিমূলক বর্ণমালার মাধ্যমে উচ্চারণ সহ) নিচে দেয়া হলো: সাহিত্যিক ভাষাটি болмацӏ (বো/ম্যাকʼ)[তথ্যসূত্র প্রয়োজন] এর উপর ভিত্তি করে প্রতিষ্ঠিত। যেখানে—বো = "সেনা" বা "দেশ", এবং ম্যাকʼ = "ভাষা"—বিভিন্ন উপভাষা এবং ভাষায় কথোপকথনকারীর মাঝে ব্যবহৃত সাধারণ ভাষা। বো/ম্যাকʼ মূলত আভার অঞ্চলের রাজধানী এবং সাংস্কৃতিক কেন্দ্র খুনজাখের একটি উপভাষা, যাতে দক্ষিণ উপভাষারও কিছু প্রভাব আছে। আজকাল সাহিত্যিক ভাষাটি অন্যান্য উপভাষাগুলোকে প্রভাবিত করে তাদের মধ্যকার পার্থক্যগুলোকে দূরিভূত করছে।[তথ্যসূত্র প্রয়োজন] আধুনিক আভার সাহিত্যের সর্বাধিক বিখ্যাত ব্যক্তিত্ব হচ্ছে ড্যাগেস্টানের নাগরিক কবি রাসুল গমজাতোভ (মৃত্যু ৩রা নভেম্বর, ২০০৩)। তাঁর রচনাসমূহ রুশ ভাষায় অনুবাদের ফলে তিনি সাবেক সোভিয়েত ইউনিয়ন জুড়ে খ্যাতি লাভ করেছেন।[তথ্যসূত্র প্রয়োজন] ভাষা প্রবেশদ্বার রাশিয়া প্রবেশদ্বার উত্তর-পূর্ব ককেশীয় ভাষা ককেশাসের ভাষা এথ্‌নোলগে Avar (১৮তম সংস্করণ, ২০১৫) এথ্‌নোলগে পুরানো আভার (১৮তম সংস্করণ, ২০১৫) হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "আভার"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  "Documentation for ISO 639 identifier: ava" (ইংরেজি ভাষায়)। ISO 639-2 Registration Authority - Library of Congress। সংগ্রহের তারিখ ৫ ফেব্রুয়ারি ২০১৮। Name: Avaric  "Documentation for ISO 639 identifier: ava" (ইংরেজি ভাষায়)। ISO 639-3 Registration Authority - SIL International। সংগ্রহের তারিখ ৫ ফেব্রুয়ারি ২০১৮। Name: Avaric  "UNESCO Atlas of the World's Languages in Danger" (ইংরেজি ভাষায়)। ইউনেস্কো। সংগ্রহের তারিখ ৫ ফেব্রুয়ারি ২০১৮।  Wixman, Ronald (১৯৮৮)। The Peoples of the USSR: An Ethnographic Handbook। M.E. Sharpe। পৃষ্ঠা ১৬। আইএসবিএন 9780765637093। সংগ্রহের তারিখ ৬ ফেব্রুয়ারি ২০১৮।  Consonant Systems of the North-East Caucasian Languages on TITUS DIDACTICA Laver (1994) Principles of Phonetics p. 371. Omniglot on the Avar alphabet, language and pronunciation উইকিপিডিয়া মুক্ত বিশ্বকোষ-এর আভার ভাষা সংস্করণ আরএফই/আরএল উত্তর ককেসিয়াস রেডিও (চেচেন এবং আদিগও অন্তর্ভুক্ত) আভার ভাষার সংকলন ওয়েব্যাক মেশিনে আর্কাইভকৃত ১১ অক্টোবর ২০১৭ তারিখে (ইংরেজি, রাশিয়ান, পোলিশ এবং বেলারুশিয়ান ভাষায়) আভার সিরিলিক- ল্যাটিন পাঠ্য এবং ওয়েবসাইট কনভার্টার আওয়ার-রুশ অনলাইন অভিধান রাশিয়ান ভাষায় আভার ভাষার তথ্য টেমপ্লেট:আজারবাইজানের ভাষা টেমপ্লেট:উত্তর-পূর্ব ককেশীয় ভাষা টেমপ্লেট:ককেশাসের ভাষা